कहा जाता है कि सूबे में नेशनल कांफ्रेंस की काट के लिए दिल्ली ने मुफ़्ती सईद को बढ़ावा देना शुरू किया था और मुफ़्ती साहब ने अपनी बेटी के लिए नए ढंग से पोलिटिक्स डिजाइन की और ऊपर से तुर्रा यह की मुफ़्ती साहब की छवि एक उदारवादी की रही, उधर हलाक़ आतंकी के घर जाकर सांत्वना और कुरआन बांटने की महबूबा शैली से अलगाववादी भी यह समझते रहे कि मेनस्ट्रीम में महबूबा उनका प्रतिनिधित्व कर ही रही हैं। ऐसी हालत में जब बाबरी से लेकर गुजरात तक के लिए भाजपा को कोसने वाले लोगों की प्रिय महबूबा के पिता ने साझा सरकार बनाने का निर्णय लिया तो यह देश से अधिक घाटी के लिए ही झटका था। अब बुरहान मामले में महबूबा के एक मंत्री कह रहे हैं कि इस ऑपरेशन में मुख्यमंत्री को अँधेरे में रखा गया।